Petra Vlhová

{{Infobox alpský lyžiar
|meno           = Petra Vlhová
|obrázok        = Petra Vlhová 2018.jpg
|popis          = Petra Vlhová v januári 2018
|disciplíny     = slalom, obrovský slalom,Super-G,
zjazd, alpská kombinácia
|klub           = Nike Ski Team Vlha s.r.o., Vojenské športové centrum Dukla Banská Bystrica
|dátum narodenia = 
|miesto narodenia = Liptovský Mikuláš, Slovensko
|výška          = 180 cm
|váha           = 80 kg
|wcdebut        = 29. december 2012 (vek 17)
|webstránka     = petravlhova.sk
|olympictímy    = 3 – (2014,2018, 2022) 
|olympicmedaile = 1
|olympiczlato   = 1
|worldstímy     = 5 – (2013 – 2021)
|worldsmedaile  = 6
|worldszlato    = 1
|wcsezóny       = 12 – (2013 – 2024)
|wcvíťazstva    = 31 – (22 SL, 6 GS, 3 PSL) 
|wcpódium       = 73 – (46 SL, 19 GS, 6 PSL, 1 SG, 1 AC) 
|wccelkovo      = 1 – 2021
|wctituly       = 3 – (SL & PSL 2020, SL 2022)
|poznámky       = 
|show-medaily   = yes
|medailašablóny = 

}}

Petra Vlhová (* 13. jún 1995, Liptovský Mikuláš) je slovenská profesionálna zjazdová lyžiarka špecializujúca sa na slalom, obrovský slalom a paralelný slalom. 

V roku 2022 ako prvá slovenská lyžiarka na olympiáde v Pekingu získala zlatú medailu za slalom. Na majtrovstvách sveta v alpskom lyžovaní vyhrala spolu 6 medailí a na majstrovstvách sveta 2019 vo švédskom Åre získala zlatú medailu z obrovského slalomu, striebornú medailu z alpskej kombinácie a bronzovú medailu zo slalomu. Na Majstrovstvách sveta 2017 v švajčiarskom St. Moritze vyhrala striebro v tímovej súťaži spolu s Veronikou Velez-Zuzulovou, Matejom Falatom a Andreasom Žampom. Strieborné medaily v alpskej kombinácii a v slalome získala aj na Majstrovstvách sveta 2021 v talianskej Cortine d'Ampezzo. V sezóne 2020/2021 sa ako prvá slovenská lyžiarka stala celkovou víťazkou Svetového pohára v alpskom lyžovaní. Slovenská pošta v súvislosti s touto udalosťou vydala poštovú známku portrét Petry Vlhovej držiacej v rukách cenu za víťazstvo vo Svetovom pohári – Krištáľový glóbus. V sezóne 2019/2020 vyhrala dva malé krištáľové glóbusy za víťazstvá v slalome a paralelnom slalome.

 Kluby a trénerský tím 
Medzi rokmi 20062010 bola členkou SKI Team Martinské hole. Neskôr bola členkou LK v Liptovskom Mikuláši a LKS Banská Bystrica. V sezóne 2011/2012 bola členkou Ski Klub Javorovica Liptovský Ján a Centra olympijskej prípravy Poprad. Od sezóny 2013 jazdí za športový klub (Nike) Ski team Vlha'' Liptovský Mikuláš a od júla 2013 sezóny je členkou Vojenského športového centra Dukla Banská Bystrica.

V jej mládežníckej a dorasteneckej kariére ju trénovali Ján Garaj, Rastislav Mažgut a potom Tomáš Hudec. Od roku 2011 bol jej osobným trénerom Ivan Iľanovský, ktorého 30. apríla 2016 vystriedal taliansky tréner Livio Magoni, ktorý ju trénoval do konca sezóny 2020/2021. Od mája 2021 ju trénuje Švajčiar Mauro Pini. Jej kondičným trénerom je Šimon Klimčík, asistenti trénera sú jej starší brat Boris Vlha a Matej Gemza, servisní technici sú Pierluigi Parravicini a Matteo Baldissarutti, mentálna trénerka je Petra Hudecová, manažér tímu je jej otec Igor Vlha a finančná asistentka tímu je jej mama Zuzana Vlhová. V sezóne 2021/2022 zostal servismanom Talian Matteo Baldissarutti, ktorý je aj asistentom Piniho. Zmenou je aj oficiálne zaregistrovaný názov jej klubu: Nike Ski Team Vlha s.r.o.

V decembri 2020 opustila Slovenskú lyžiarsku asociáciu (SLA) v rámci odchodu 46 rôznych lyžiarskych klubov s viac ako 1 300 členmi pre dlhodobé neriešenie problémov zo strany asociácie. Prestúpila do novovzniknutého Zväzu slovenského lyžovania. Ministerstvo školstva, vedy, výskumu a športu SR okamžite odobralo SLA štatút národného športového zväzu a ukončilo jej členstvo v Medzinárodnej lyžiarskej federácii.

 Juniorská kariéra 
Vo februári 2011 sa v pätnástich rokoch vo švajčiarskej Crans Montane stala juniorskou majsterkou sveta v obrovskom slalome v kategórii do 18 rokov. V slalome rovnakej vekovej kategórie obsadila 4. miesto. V sezóne 2011/2012 vyhrala slovenskú anketu Lyžiar roka, ktorú organizovala Slovenská lyžiarska asociácia.  

Na prvých zimných olympijských hrách mládeže v rakúskom Innsbrucku sa počas januára 2012 stala víťazkou slalomu. Vyhrala tak prvú slovenskú zlatú medailu zimných olympijských hier mládeže. V superkombinácii a obrovskom slalome na tomto podujatí skončila na 4. mieste. Na otvorených majstrovstvách Slovenska 2012 v Jasnej získala titul majsterky v slalome. Na marcových juniorských majstrovstvách sveta v talianskom Roccarase získala v slalome bronzovú medailu. Pri svojej premiére na svetovom pohári v decembri 2012 zaznamenala veľký úspech, keď v slalome v rakúskom Semmeringu skončila na 11. mieste.

Pre sezónu 2012/2013 bola súčasťou reprezentačného družstva v alpskom lyžovaní Slovenskej lyžiarskej asociácie. Vo februári 2014 získala na majstrovstvách sveta juniorov v Jasnej zlatú medailu v slalome, keď predbehla Švédku Charlott Säfvenbergerovú o 17 stotín. Stala sa tak druhou slovenskou juniorskou majsterkou sveta po Veronike Velez-Zuzulovej, ktorá tento titul obhájila v roku 2002.

 Seniorská kariéra 
 Súťažné debuty 
Prvýkrát štartovala na súťaži organizovanej Medzinárodnou lyžiarskou federáciou v novembri 2010, keď sa ako pätnásťročná zúčastnila súťaže obrovského slalomu v nórskom Geilo a umiestnila sa na 33. mieste zo 124. Na Európskom pohári sa prvýkrát zúčastnila v marci 2011 v Jasnej, kde v slalome obsadila 26. miesto. 29. decembra 2012 mala debut na Svetovom pohári v Semmeringu, kde obsadila 11. miesto v slalome. Na majstrovstvách sveta sa prvýkrát predstavila v slalomovej súťaži februárového Svetového šampionátu 2013 v Schladmingu, na ktorom nedokončila kvôli pádu prvé kolo. Slovensko na olympijských hrách prvýkrát reprezentovala na 22. zimných olympijských hrách v Soči v roku 2014, kde sa v slalome umiestnila na 19. mieste.

 Svetový pohár 
 Raná fáza 
Na Svetovom pohári v alpskom lyžovaní debutovala v sezóne 2012/2013. V rakúskom Semmeringu skončila v slalome tesne za elitnou desiatkou na 11. mieste. Prvé víťazstvo na svetovom pohári získala o 3 roky neskôr v sezóne 2015/2016, kedy ako 20-ročná vyhrala slalom v švédskom Åre. Na čele preteku figurovala už po prvom kole. V druhom kole navýšila náskok pred Švédkou Fridou Hansdotterovou, vedúcou pretekárkou celkového poradia, na 59 stotín sekundy. Po Jane Gantnerovej a Veronike Zuzulovej sa stala treťou slovenskou víťazkou preteku Svetového pohára. Išlo o jej premiérové pódiové umiestnenie a druhé umiestnenie v elitnej desiatke svetového pohára, po siedmom mieste v slalome v Aspene, ktorý sa konal o dva týždne skôr.

Do druhého kola obrovského slalomu prvýkrát postúpila v januári 2016 vo Flachau, kde skončila na 14. mieste. V januári 2017 sa prvýkrát v histórii Svetového pohára stalo, že stupne víťazov obsadili iba pretekárky z Česka a Slovenska. Petra Vlhová došla v záhrebskom slalome druhá, na 1. mieste skončila Veronika Velez-Zuzulová a tretiu priečku ovládla Šárka Strachová. V marci toho istého roku Vlhová získala druhý kariérny triumf v slalome v Aspene, keď cieľovou bránou prešla o 24 stotín sekundy rýchlejšie ako celková šampiónka sezóny Mikaela Shiffrinová. Na premiérovom štarte v alpskej kombinácii vo švajčiarskej Crans-Montane na začiatku marca 2018 obsadila tretie miesto, keď o 9 stotín sekundy zaostala za víťaznou Federicou Brignoneovou. 14. februára 2017 v tímovej súťaži vo švajčiarskom St. Moritz v družstve s Veronikou Velez-Zuzulovou, Andreasom Žampom a Matejom Falatom získala striebornú medailu.

 Sezóna 2018/2019 
V decembri 2018 dosiahla Vlhová pre Slovensko prvé víťazstvo vo Svetovom pohári v obrovskom slalome v pretekoch v rakúskom Semmeringu. Po prvej jazde skončila na štvrtom mieste, ale v druhej jazde zajazdila najrýchlejší čas. Svojim prvým víťazstvom tejto disciplíny vytvorila nový slovenský rekord. Vlhová svojim piaty triumfom kariéry vyrovnala počet víťazstiev Veroniky Velez Zuzulovej. Na Nový rok 2019 vyhrala paralelný slalom v nórskom Holmenkollene neďaleko Osla, jej šieste víťazstvo v kariére, čím prekonala Veroniku Velez-Zuzulovú a vytvorila nový rekord v počte víťazstiev vo Svetovom pohári slovenskej alpskej lyžiarky. Prvýkrát sa jej podarilo zdolať Mikaelu Shiffrinovú, ktorú porazila o 0,39 s. 8. januára Vlhová vyhrala v rakúskom Flachau slalom. Aj napriek tomu, že po prvom kole bola tretia a na Shiffrinovú strácala 0,31 sek, v druhom kole sa jej prvýkrát v tejto disciplíne podarilo zdolať Shiffrinovú s náskokom 0,15 sek. Na Majstrovstvách sveta v alpskom lyžovaní 2019 v švédskom Aare získala kompletnú medailovú zbierku. Najprv vyhrala striebornú medailu z alpskej kombinácie. V obrovskom slalome sa stala majsterkou sveta, keď vyhrala nad Rebensburgovou s náskokom štrnásť stotín sekundy. Nakoniec MS zakončila ziskom bronzovej medaily v slalome žien.
Celkovo v sezóne SP skončila so striebornými medailami za obrovský slalom a aj v hodnotení slalomu. V celkovom hodnotení všetkých disciplín v SP získala 1355 bodov a skončila na celkovom druhom mieste.

 Sezóna 2019/2020 
Počas prípravy na sezónu ju trápilo ochorenie, kvôli ktorému podstúpila operáciu dutín, čo ju vyradilo z tréningov na jeden mesiac. V rozhovore opísala prípravu ako hektickú, aj keď chorobu počas leta brala pozitívne, radšej ako byť chorá opäť počas sezóny. Sezónu SP v alpskom lyžovaní 2019/2020 odštartovala obrovský slalom v rakúskom Söldene 14. miestom, keď neudržala siedmu priečku po prvom kole a za víťazkou druhého kola zaostala o 1,78 s. V americkom Killingtone dosiahla svoje prvé pódium v sezóne, keď skončila druhá v slalome, za prvou Shiffrinovou. Prvé víťazstvo v sezóne dosiahla 15. decembra, keď vyhrala paralelný slalom v St. Moritz nad Swenn-Larssonovou o dve stotiny sekundy. Dosiahla tak svoje desiate víťazstvo vo Svetovom pohári. Počas sezóny ju trápil zápal okostice, zranenie holennej kosti, ktoré je spôsobené pádmi. V posledných pretekoch roku 2019 skončila v slalome v Lienzi opäť druhá za Mikaelou Shiffrinovou so stratou 61 stotín sekundy. Nový rok 2020 odštartovala tromi víťazstvami v 4 pretekoch. Najprv vyhrala slalom v Záhrebe 4. januára. O 10 dní neskôr triumfovala v slalome vo Flachau. V Sestriere potom 18. januára získala svoje jediné víťazstvo v obrovskom slalome v sezóne, na pódiu nestála sama, keďže mala zhodný čas ako Brignoneová. V bulharskom Bansku si v rýchlostných disciplínach pripísala 6. a 11. miesto v zjazde a 6. miesto v super-G. V Garmisch-Partenkirchene si pripísala 8. miesto v zjazde a 9. miesto v super-G. Jej posledné víťazstvo v sezóne prišlo 16. februára v slalome v Kranjskej Gore. 21. februára zaznamenala nový osobný rekord v zjazde dosiahnutím 4. miesta v Crans Montane. V záverečných pretekoch sezóny obsadila 4. miesto v super-G v La Thuile, čo bol dovtedy jej najlepší výsledok kariéry v tejto disciplíne. Sezónu potom prerušila pandémia COVID-19. Vlhová skončila v celkovom hodnotení svetového pohára na 3. mieste a získala svoje prvé malé krištáľové glóbusy, jeden za slalom a jeden za paralelné preteky.

 Výsledky 
 Svetový pohár 
 Sezónne tituly 
 5 titulov – 1 celková klasifikácia, 2 slalom, 2 paralelný slalom
150px Sezóna Disciplína2020 Slalom Paralelný slalom2021
| Celková klasifikácia''' Paralelný slalom2022Slalom

 Sezónne poradie 
Sezóna Vek Celkovo Slalom Obrovskýslalom  Zjazd Kombinácia Paralelné disciplíny 2013 17  91  42  —  —  —  — počítal sa do hodnotenia slalomu 2014 18  —  —  —  —  —  — 2015 19  81  34  —  —  —  — 2016 20  24  6  40  —  —  — 2017 21  10  5  11   —  —  — 2018 22  5  4  13  —  —  7 2019 23  2  2  2  —  —  — 2020  24  3  1  2  14  16  —  1 2021  25  1  3  6  8  12  —  1 2022  26  2  1  4  40  37  —  — 2023  27  3  3  4  —  41  —  —Výsledky k 19. marcu 2023, Zdroj: FIS

 Stupne víťazov na jednotlivých pretekoch 
  SpoluSlalomZjazd Víťazstvá  31 22  6  0  0  0  3 Pódiá  72 45  19  0  1  1  6

Sezóna Dátum Lokalita Disciplína Miesto201613. december 2015  Åre, Švédsko  Slalom1.29. december 2015  Lienz, Rakúsko  Slalom  3.15. január 2016  Flachau, Rakúsko  Slalom  3.2017 12. november 2016  Levi, Fínsko  Slalom  3.3. január 2017  Záhreb, Chorvátsko  Slalom  2.18. marec 2017  Aspen, USA  Slalom 1.2018 11. november 2017  Levi, Fínsko  Slalom1.26. november 2017  Killington, USA  Slalom  2.  Paralelný slalom  2.28. január 2018 Slalom1.  Paralelný slalom  3.4. marec 2018 Alpská kombinácia  3.201917. november 2018 Slalom  2.25. november 2018 Killington, USA  Slalom  2.9. december 2018   St. Moritz, Švajčiarsko  Paralelný slalom  2.22. december 2018 Courchevel, Francúzsko  Slalom  2.28. december 2018 Semmering, Rakúsko Obrovský slalom1.29. december 2018 Slalom 2.1. január 2019 Oslo, NórskoParalelný slalom1.5. január 2019  Záhreb, Chorvátsko  Slalom  2. Flachau, Rakúsko Slalom1.1. február 2019  Maribor, Slovinsko Obrovský slalom1.8. marec 2019  Špindlerův Mlýn, Česko Obrovský slalom1.9. marec 2019  Slalom  3.16. marec 2019 Soldeu, Andorra  Slalom 3.17. marec 2019 Obrovský slalom 3.2020 1. december 2019  Killington, USA  Slalom 2.15. december 2019    St. Moritz, Švajčiarsko Paralelný slalom1.29. december 2019  Lienz, Rakúsko  Slalom  2. Záhreb, Chorvátsko Slalom 1. Flachau, RakúskoSlalom 1. Sestriere, TalianskoObrovský slalom 1.15. február 2020  Kranjska Gora, Slovinsko Obrovský slalom  2.Slalom 1.202117. október 2020  Sölden, Rakúsko  Obrovský slalom  3.21. november 2020  Levi, Fínsko Slalom 1.22. november 2020 Slalom 1.26. november 2020  Lech/Zürs, Rakúsko Paralelný slalom 1.12. december 2020  Courchevel, FrancúzskoObrovský slalom 3.3. január 2021  Záhreb, Chorvátsko Slalom 1.1. február 2021  Garmisch-Partenkirchen, Nemecko  Super-G  2.6. marec 2021  Jasná, Slovensko  Slalom  2.7. marec 2021 Obrovský slalom 1.12. marec 2021  Åre, Švédsko Slalom1.2022 23. október 2021  Sölden, Rakúsko  Obrovský slalom  3.20. november 2021  Levi, Fínsko Slalom1.21. november 2021 Slalom 1.28. november 2021  Killington, USA  Slalom  2.28. december 2021  Lienz, Rakúsko  Obrovský slalom  2.29. december 2021 Slalom 1.4. január 2022  Záhreb, Chorvátsko Slalom 1.9. január 2022  Kranjska Gora, Slovinsko  Slalom 1. 11. január 2022  Schladming, Rakúsko  Slalom  2.25. január 2022   Kronplatz, Taliansko Obrovský slalom2.11. marec 2022  Åre, Švédsko  Obrovský slalom 1.19. marec 2022   Courchevel/Meribel FrancúzskoSlalom3.20. marec 2022  Obrovský slalom3.202319. november 2022  Slalom3.20. november 2022  Slalom3.10. december 2022   Sestriere, TalianskoObrovský slalom3.11. december 2022  Slalom3.27. december 2022   Semmering, RakúskoObrovský slalom2.4. január 2023   Záhreb, ChorvátskoSlalom2.7. január 2023   Kranjska Gora, SlovinskoObrovský slalom3.11. január 2023  Flachau, Rakúsko  Slalom 1.18. marec 2023  Soldeu, Andorra  Slalom 1.202428. október 2023  Sölden, Rakúsko  Obrovský slalom  3.11. november 2023  Levi, Fínsko Slalom1.26. november 2023  Killington, USA  Slalom  2.2. december 2023  Tremblant, Kanada  Obrovský slalom  2.21. december 2023  Courchevel, Francúzsko Slalom1.7. január 2024  Kranjska Gora, Slovinsko  Slalom 1.K 7. januáru 2024; Zdroj: FIS

 Majstrovstvá sveta 
Petra Vlhová získala na majstrovstvách sveta 8. februára 2019 prvú individuálnu medailu pre Slovensko, keď vo švédskom Åre skončila druhá v alpskej kombinácii. 14. februára 2019 zvíťazila v obrovskom slalome a stala sa tak prvou slovenskou majsterkou sveta v tejto disciplíne. 16. februára 2019 získala na majstrovstvách sveta bronz v slalome.
RokVekSlalomObrovskýSlalomSuper GZjazdKombináciaTímovásúťaž 2013 17  DNF1 — — — — — 2015 19  44 30 — — — — 2017 21  4  8  —  — — 2 2019 23 31 — —2 —2021  25  2  12  9 —2 —2023  27  5  7  —  —  —  —

 Olympijské hry 
V januári 2018 bola potvrdená jej účasť na Zimných olympijských hrách 2018 v kórejskom Pchjongčchangu.
V disciplíne Super G získala 32. miesto so stratou 3,15 s na víťazku Ester Ledeckú.

Na Zimných olympijských hrách 2022 v čínskom Pekingu získala zlatú medailu v slalome. V obrovskom slalome získala 14. miesto so stratou 2,46 s na víťazku Saru Hectorovú.

V januári 2026 bola potvrdená nominácia Vlhovej na Zimné olympijske hry 2026.

 Rok Vek Slalom Obrovský slalom Super-G Zjazd Kombinácia Tímová súťaž 2014 18  19 24 —— —  2018 22  1313 32DNF 5 9 2022 26 1 14

 Juniorské majstrovstvá sveta 
 Rok  Miesto  Slalom  Obrovský slalom  Super-G  Zjazd  Kombinácia 2011     Crans-Montana 30.  27.  34.  —  — 2012   Roccaraso   28.  26.  —  5. 2013   Mont Sainte-Anne 4.  8.  24.  —  — 2014   Jasná    14.  —  —  — 2015   Hafjell   17.  39.  —  31.Zdroj:

 Ocenenia 
 2019Pamätná medaila ministra obrany Slovenskej republiky I. stupňa
2019Krištáľové krídlo v kategórii šport
2019víťazka ankety Športovec roka
2020víťazka ankety Športovec roka
2021víťazka ankety Športovec roka
2022víťazka ankety Športovec roka
2024Rad Ľudovíta Štúra I. triedy
 Referencie 

 Literatúra 



 Iné projekty 

 Externé odkazy 


 Profil na stránke FIS-SKI.com

Kategória:Slovenské alpské lyžiarky
Kategória:Slovenskí olympionici
Kategória:Slovenskí olympijskí víťazi
Kategória:Olympijskí víťazi v alpskom lyžovaní
Kategória:Alpskí lyžiari na Zimných olympijských hrách 2014
Kategória:Alpskí lyžiari na Zimných olympijských hrách 2018
Kategória:Alpskí lyžiari na Zimných olympijských hrách 2022
Kategória:Alpskí lyžiari na Zimných olympijských hrách 2026
Kategória:Majstri sveta v alpskom lyžovaní
Kategória:Pretekári VŠC Dukla Banská Bystrica
Kategória:Laureáti Pamätnej medaily ministra obrany I. stupňa
Kategória:Držitelia Radu Ľudovíta Štúra I. triedy
Kategória:Držitelia Krištáľového krídla
Kategória:Osobnosti z Liptovského Mikuláša
Kategória:Osobnosti na slovenských poštových známkach